బావిలోకి దూసుకెళ్లిన కారు - Andhrajyothy
Published: Thu, 02 Dec 2021 03:37:06 IST
కారులో ఉన్న తల్లీకొడుకులు జలసమాధి
సహాయక చర్యలకు వెళ్లిన ఈతగాడి కాలికి తాడు బిగుసుకోవడంతో బావిలోనే మృతి
తల్లీకొడుకుల మృతదేహాలు మార్చురీకి ఇంకా నూతిలోనే ఈతగాడి మృతదేహం
దుబ్బాక మండలం చిట్టాపూర్‌లో విషాదం
దుబ్బాక, డిసెంబరు1: ఇటీవలే పండంటి బిడ్డకు జన్మనిచ్చిన కూతుర్ని.. ఇంటికి తీసుకురావడానికి కొడుకుతో సహా బయల్దేరిందా తల్లి! కానీ.. దారిలోనే మృత్యువు వారిని కబళించింది!! ముందు టైరు పేలిపోవడంతో వారు ప్రయాణిస్తున్న కారు.. 19 అడుగుల లోతున్న బావిలోకి నిట్టనిలువునా పడిపోయింది. అందులో ఉన్న తల్లీ కొడుకులు జలసమాధి అయిపోయారు! సిద్దిపేట జిల్లా దుబ్బాక మండలంలోని చిట్టాపూర్‌ గ్రామశివార్లలో బుధవారం మధ్యాహ్నం జరిగిందీ విషాదం. ఇంకా విషాదమేంటంటే.. సహాయక చర్యల కోసం వచ్చిన గజ ఈతగాళ్లలో ఒకరు కారును బావిలోంచి తీయడానికి ఉపయోగించిన తాడు బిగుసుకోవడంతో బావిలోనే మృతిచెందాడు!! పెద్దనిజాంపేట మండలం నందిగామ గ్రామానికి చెందిన ఆకుల ప్రశాంత్‌ (25), ఆయన తల్లి భాగ్యలక్ష్మి (55) బుధవారం మధ్యాహ్నం కారులో హుస్నాబాద్‌కు బయల్దేరారు. సిద్దిపేట జిల్లా దుబ్బాక మండలం చిట్టాపూర్‌ గ్రామ సమీపంలోని కూడవెళ్లి చిన్నవాగు బ్రిడ్జి వద్దకు వెళ్లేసరికి.. ఒక్కసారిగా టైర్‌ పేలడంతో కారు బ్రిడ్జి కిందికి దూసుకెళ్లింది.
వాగు పక్కనే బ్రిడ్జి కింద ఉన్న వ్యవసాయ బావిలో పడింది. అక్కడున్న రైతులు వెంటనే పోలీసులకు సమాచారం అందించారు. వెంటనే అక్కడికి చేరుకున్న పోలీసులు, అధికారులు కారును వెలికితీసే ప్రయత్నం మొదలుపెట్టారు. బావిలోని నీళ్లను తోడటానికి సుమారు 5 మోటర్లను ఏర్పాటు చేశారు. సిద్దిపేట ఏసీపీ చల్లా దేవారెడ్డితోపాటు దుబ్బాక ఎమ్మెల్యే రఘునందన్‌రావు అక్కడికి చేరుకుని సహాయక చర్యల్లో పాలుపంచుకున్నారు. సుమారు 7 గంటల పాటు బావిలోని నీళ్లు తోడుతూనే ఉన్నారు. కానీ.. పక్కనే వాగు ఉండడంతో ఎంత తోడినా నీటి ఊటలు పైకి వస్తూనే ఉన్నాయి. బావిలోని నీరు తగ్గుముఖం పట్టలేదు. దీంతో స్థానిక ఈతగాళ్లను తాళ్లతో బావిలోకి దింపి.. ఆ తాళ్లను కారుకు తగిలించి రెండు క్రేన్‌లతో పైకి లాగే ప్రయత్నం చేశారు. ఈ క్రమంలో.. దుబ్బాక మండలం ఎనగుర్తి గ్రామానికి చెందిన ఈతగాడు బండకాడి నర్సింహులు బావిలో ఉండగా అతడి కాలుకు తాళ్లు బిగుసుకుని పోయాయి. దీంతో అతడు నీళ్లలోనే చిక్కుకున్నాడు. ఈ విషయం తెలియక పైనున్న ఈతగాళ్లు, క్రేన్‌ సహాయంతో కారును బయటకు లాగారు. ఈ క్రమంలో కారుపై ఉన్న నర్సింహులు శవం బావిలో పడిపోయింది. దీంతో, కారులోని ఇద్దరి మృతదేహాలే బయటకు వచ్చాయి. అప్పటికే రాత్రి కావడంతో నర్సింహులు మృతదేహాన్ని వెతికే పనిని నిలిపివేశారు.
అతడి మృతదేహం ఇంకా బావిలోనే ఉంది. భాగ్యలక్ష్మి, ప్రశాంత్‌ మృతదేహాలను మార్చురికీ తరలించారు. తమ కుమార్తెను తీసుకురావడం కోసం తన భార్య, కుమారుడు హుస్నాబాద్‌కు బయల్దేరారని, ఇంతలోనే ఇంత ఘోరం జరిగిపోయిందని భాగ్యలక్ష్మి భర్త సుధనం రాములు కన్నీరుమున్నీరుగా విలపించారు. కాగా.. సహాయక చర్యలకు వెళ్లి మృత్యువాత పడిన నర్సింహులు కుటుంబాన్నీ ఆదుకోవాలని బుధవారం రాత్రి ఎనగుర్తి గ్రామస్థులు సిద్దిపేట, రామాయంపేట రహదారిపై ధర్నాకు దిగారు. పోలీసులు వారిని సముదాయించే ప్రయత్నం చేశారు.
baviloki doosukellina kaaru - Andhrajyothy
Published: Thu, 02 Dec 2021 03:37:06 IST
kaarulo unna talleekodukulu jalasamadhi
sahayaka charyalaku vellina eetagaadi kaaliki taadu bigusukovadamto bavilone mruti
talleekodukula mrutadehaalu maarchureeki inka noothilone eetagaadi mrutadeham
dubbaka mandalam chittapurilo vishaadam
dubbaka, disembaru1: itivale pandanti biddaku janmanicchina koothurni.. intiki teesukuraavadaaniki kodukutho sahaa bayalderinda talli! cony.. daarilone mrutyuvu vaarini kabalinchindi!! mundu tairu pelipovadamto vaaru prayaanistunna kaaru.. 19 adugula lotunna baviloki nittaniluvunaa padipoyindi. andulo unna talli kodukulu jalasamadhi aipoyaru! siddipeta jilla dubbaka mandalamlooni chittapuri graamasivaarlalo budhavaaram madhyaahnam jarigindii vishaadam. inka vishaadamentante.. sahayaka charyala kosam vachina gaja eethagaallalo okaru kaarunu bavilonchi teeyadaaniki upayoginchina taadu bigusukovadamto bavilone mrutichendaadu!! peddanijampeta mandalam nandigaama graamaaniki chendina aakula prasanta (25), aayana talli bhagyalakshmi (55) budhavaaram madhyaahnam kaarulo husnabadhaku bayalderaaru. siddipeta jilla dubbaka mandalam chittapuri grama sameepamloni koodavelli chinnavaagu bridgi vaddaku vellesariki.. okkasariga tairi peladamtho kaaru bridgi kindiki doosukellindi.
vaagu pakkane bridgi kinda unna vyavasaaya baavilo padindi. akkadunna raitulu ventane polisulaku samacharam andinchaaru. ventane akkadiki cherukunna poliisulu, adhikaarulu kaarunu velikiteese prayatnam modalupettaaru. baviloni neellanu thodataaniki sumaru 5 motarlanu erpaatu chesaru. siddipeta acp challa devaaredditopaatu dubbaka emmelye raghunandankavaavu akkadiki cherukuni sahayaka charyallo paalupanchukunnaaru. sumaru 7 gantala paatu baviloni neellu thoduthoone unnaaru. cony.. pakkane vaagu undadamtho entha thodina neeti ootalu paiki vastune unnaayi. baviloni neeru taggumukham pattaledu. deentho sthaanika eethagaallanu taallatho baviloki dimpi.. aa taallanu kaaruku tagilinchi rendu krenelatho paiki lage prayatnam chesaru. ee kramamlo.. dubbaka mandalam enagurti graamaaniki chendina eetagaadu bandakadi narsimhulu baavilo undagaa atadi kaaluku taallu bigusukuni poyayi. deentho atadu neellalone chikkukunnadu. ee vishayam teliyaka painunna eethagaallu, crane sahaayamtho kaarunu bayataku lagaru. ee kramamlo kaarupai unna narsimhulu shavam baavilo padipoyindi. deentho, kaarulooni iddari mrutadehaale bayataku vachayi. appatike raatri kaavadamtho narsimhulu mrutadehaanni vetike panini nilipivesaaru.
atadi mrutadeham inka bavilone undi. bhagyalakshmi, prasanta mrutadehaalanu maarchurikee taralinchaaru. tama kumaartenu teesukuraavadam kosam tana bharya, kumarudu husnabadhaku bayalderaarani, intalone inta ghoram jarigipoyindani bhagyalakshmi bharta sudhanam ramulu kanneerumunneerugaa vilapinchaaru. kaga.. sahayaka charyalaku velli mrutyuvaata padina narsimhulu kutumbaannii aadukovaalani budhavaaram raatri enagurti graamasthulu siddipeta, ramayampeta rahadaaripai dharnaku digaaru. poliisulu vaarini samudaayinche prayatnam chesaru.